recursal/SuperWikiNEXT-32B huggingface dataset:
**संतोष सोभन** (जन्म 12 जुलाई 1996) एक भारतीय अभिनेता हैं जो तेलुगु फ़िल्मों में काम करते हैं। फिल्म निर्देशक सोभन के बेटे, संतोष ने फिल्म *गोलकुंडा हाई स्कूल* (2011) से अपनी शुरुआत की। उनकी सफल फ़िल्मों में एक *मिनी कथा* (2021) और *मांची रोज़ुलोचाई* (2021) शामिल हैं।

प्रारंभिक जीवन व करियर
----------------------

संतोष का जन्म 12 जुलाई 1996 को तेलुगु फिल्म निर्देशक सोभन के घर हुआ था। उनके चाचा चित्तजालु लक्ष्मीपति तेलुगु फिल्मों में एक कॉमेडियन थे और उनके छोटे भाई संगीत शोभन अभिनेता हैं।
संतोष ने मास कम्युनिकेशन में अपना स्नातक पूरा किया लेकिन अपने पिता की तरह फिल्मों में अपना करियर बनाने का विकल्प चुना। वह पहली बार 2011 में मोहना कृष्णा इंद्रगांती द्वारा निर्देशित खेल फिल्म *गोलकोंडा हाई स्कूल* में दिखाई दिए थे।

2015 में, संतोष ने अविका गोर के साथ, राम मोहन पी. की *थानु नेनु* में बतौर मुख्य भूमिका निभाई। संतोष ने थानु नेनु के बाद एक फ़िल्म से ब्रेक लिया। उन्होंने 2018 में पेपर बॉय के साथ सिनेमा में वापसी की। अगले वर्ष, वह टीवी श्रृंखला *द ग्रिल* में दिखाई दिए।

2021 में, संतोष ने एक युवा वयस्क की भूमिका निभाई, जो एक मिनी कथा में छोटे लिंग सिंड्रोम से पीड़ित है। सिनेमा एक्सप्रेस के राम वेंकट श्रीकर ने उनके प्रदर्शन की सराहना करते हुए लिखा, "संतोष शोबन का मितभाषी प्रदर्शन, डायलॉग डिलीवरी के साथ शानदार ढंग से हास्यपूर्ण हास्य का पूरक है।" उस वर्ष बाद में, संतोष ने महरीन पीरज़ादा के साथ मारुति-निर्देशित मांची रोज़ुलोचाई में अभिनय किया। फिल्म की अपनी समीक्षा में, द न्यू इंडियन एक्सप्रेस के मुरली कृष्णा सीएच ने कहा: "संतोष सोभन एक अच्छा प्रदर्शन देते हैं, लेकिन उन्हें अपने भावों पर काम करना होगा"।

सन्दर्भ
-------

1. ↑  "Does the Dubbed Diwali Films fail to impress the Telugu audience?". *The Times of India*. 2021-11-05. आइ॰एस॰एस॰एन॰ 0971-8257. अभिगमन तिथि 2023-06-07.
2. ↑  India, The Hans (2015-11-27). "My passion for cinema comes from my dad: Santosh Sobhan". *www.thehansindia.com* (अंग्रेज़ी में). अभिगमन तिथि 2023-06-07.
3. ↑  Rajamani, Radhika. "Review: Golconda High School is brilliant". *Rediff* (अंग्रेज़ी में). अभिगमन तिथि 2023-06-07.
4. ↑  "Thanu Nenu: Juvenile journey". *The Hindu* (अंग्रेज़ी में). 2015-11-27. आइ॰एस॰एस॰एन॰ 0971-751X. अभिगमन तिथि 2023-06-07.

बाहरी कड़ियाँ
-------------

* इंटरनेट मूवी डेटाबेस पर संतोष सोभन
सन्धिनी महादेवी वर्मा की चुनी हुई ६५ कविताओं का संग्रह है, जो १९६४ में प्रकाशित हुआ। इस पुस्तक से परिचय करवाते हुए वे कहती हैं, "‘सन्धिनी’ में मेरे कुछ गीत संगृहीत हैं। काल-प्रवाह का वर्षों में फैला हुआ चौड़ा पाट उन्हें एक-दूसरे से दूर और दूरतम की स्थिति दे देता है। परन्तु मेरे विचार में उनकी स्थिति एक नदी-तट से प्रवाहित दीपों के समान है। दीपदान के दीपकों में कुछ, जल की कम गहरी मन्थरता के कारण उसी तट पर ठहर जाते हैं, कुछ समीर के झोके से उत्पन्न तरंग-भगिंमा में पड़कर दूसरे तट की दिशा में बह चलते है और कुछ मझधार की तरंगाकुलता के साथ किसी अव्यक्त क्षितिज की ओर बढ़ते हैं। परन्तु दीपकों की इन सापेक्ष दूरियों पर दीपदान देने वाले की मंगलाशा सूक्ष्म अन्तरिक्ष-मण्डल के समान फैल कर उन्हें अपनी अलक्ष्य छाया में एक रखती है। मेरे गीतों पर भी मेरी एक आस्था की छाया है। मनुष्य की आस्था की कसौटी काल का क्षण नहीं बन सकता, क्योंकि वह तो काल पर मनुष्य का स्वनिर्मित सीमावरण है। वस्तुतः उनकी कसौटी क्षणों की अटूट संसृति से बना काल का अजस्त्र प्रवाह ही रहेगा। 'सन्धिनी’ नाम साधना के क्षेत्र में सम्बन्ध रखने के कारण बिखरी अनुभूतियों की एकता का संकेत भी दे सकता है और व्यष्टिगत चेतना का समष्टिगत चेतना में संक्रमण भी व्यंजित कर सकेगा।"

सन्धिनी में जो गीत संग्रहीत, उनके विषय रहस्य-साधना, वेदनानुभूति, प्रकृति और दर्शन और हैं। सन्धिनी में भी उनकी रहस्यानुभूति विशेष वाणी मिली है। इन गीतों में प्रकृति के प्रति अज्ञात परम सत्ता या प्रियतम का आभास, परम प्रिय से मिलन की उत्कंठा और मिलन की अनुभूति की भावना को काव्यात्मक रूप दिया गया है। कौन तुम मेरे हृदय में, पंथ होने दो अपरिचित, निशा की धो देता राकेश, शलभ मैं शापमय वर हूँ आदि उनके प्रसिद्ध गीत इसी संग्रह में पहली बार प्रकाशित हुए हैं।

सन्दर्भ
-------

1. ↑  मिश्र, श्याम. *महादेवी वर्मा और उनकी संधिनी*. नई दिल्ली: अशोक प्रकाशन. पृ॰ 85.

  


| * दे
* वा
* सं
महादेवी वर्मा की कृतियाँ |
| --- |
| **कविता संग्रह** | नीहार | रश्मि | नीरजा | सांध्यगीत | दीपशिखा | दीपगीत | सप्तपर्णा | प्रथम आयाम | अग्निरेखा | परिक्रमा | सन्धिनी | यामा | आधुनिक कवि महादेवी | आत्मिका | नीलांबरा |
| **रेखाचित्र:** | अतीत के चलचित्र | स्मृति की रेखाएं |
| **संस्मरण:** | पथ के साथी | मेरा परिवार | संस्मरण |
| **चुने हुए भाषणों का संकलन:** | संभाषण |
| **निबंध:** | शृंखला की कड़ियां | विवेचनात्मक गद्य | साहित्यकार की आस्था तथा अन्य निबंध |
| **ललित निबंध:** | क्षणदा |
| **कहानियाँ:** | गिल्लू |
प्रेरण क्वायल द्वारा एक पाइप को गर्म करके लाल किया गया है। प्रेरण कुण्डली स्वयं जल से ठण्डा की जा रही है। कुण्डली का चालक खोखली नली का बना है जिसमें जल भेजकर उसे ट्ण्डा किया जा रहा है।
**प्रेरण भट्ठियाँ** (Induction furnaces), प्रेरण (electromagnetic induction) के सिद्धांत पर कार्य करती है। परिणामित्र की भाँति, इसमें भी दो अंशक (coil) होते हैं, प्राथमिक और द्वितीयक। प्राथमिक में वोल्टता आरोपित होने पर द्वितीयक में वोल्टता प्रेरित हो जाती है। यदि द्वितीयक का लघु परिपथन कर दिया जाए, तो प्रतिरोध कम होने पर उसमें अत्यधिक धारा प्रवाहित हो जाती है। इसी सिद्धांत पर इस भट्ठी में भी प्राथमिक कुंडली को संभरण (supply) से संबद्ध कर दिया जाता है और द्वितीयक में जो स्वयं धान के रूप में होती है, अत्यधिक धारा प्रेरित हो जाती है, जिससे थान पिघल जाता है। 

इस भट्ठी में भी ऊष्मा सीधे धान में ही उत्पन्न होती है और इसलिए उसका अधिकतम सीधे धान में ही उत्पन्न होती है और इसलिए उसका अधिकतम उपभोग होना संभव है। परंतु इन भट्ठियों में केवल वही धातु पिघलाई जा सकती है जो चार्ज के रूप में लघुपरिपथित द्वितीयक बन सके। इन भट्ठियों में किसी वस्तु के विशिष्ट भाग को सापेक्षतया अधिक गरम कर सकना भी संभव है। इस प्रकार ये गियर (gear) को दृढ़ (harden) करने के उपयोग में तथा ऊष्मा उपचार (heat treatment) के लिए बहुत प्रयोग की जाती है। इन भट्ठियों को, सामान्यत:, उच्च आवृत्ति (high frequency) संभरण से संभरित किया जाता है, जिससे अधिक ऊष्मा उत्पन्न हो सके। 10,000 साइकिल प्रति सेकंड की आवृत्ति का प्रयोग सामान्य है, जो साधारणतया इलेक्ट्रॉनिकी युक्तियों (electronic devices) द्वारा प्राप्त की जाती है।

इन्हें भी देखें
---------------

* विद्युत भट्ठी

बाहरी कड़ियाँ
-------------

* *"How Induction Furnace Are Making It Hot For The Axis"* , November 1943, Popular Science detailed article on the basics with numerous illustrations
सांख्यिकीय मॉडलिंग में, विभिन्न चरों के बीच सम्बन्ध का आकलन करने के लिए प्रयुक्त सांख्यिकीय प्रक्रियाओं के समूह को **समाश्रयण विश्लेषण** (रिग्रेशन एनालिसिस) कहते हैं। समाश्रय विश्लेषण में अनेकों चरों की मॉडलिंग करने और विश्लेषण करने के लिए बहुत सी तकनीकें प्रयोग की जातीं हैं। इसको और सरल रूप से कहें तो, समाश्रयण विश्लेषण हमें यह जानने में सहायता करता है कि जब किसी स्वतन्त्र चर (independent variable) का मान बदला जाता है तो परतन्त्र चर (dependent variable) का मान किस प्रकार बदलता है। उदाहरण के लिए, विभिन्न आयु वाले हजारों या लाखों लोगों की ऊँचाई की माप लेकर हम आदमी की आयु और उसकी उँचाई में एक सम्बन्ध स्थापित कर सकते हैं। यहाँ आयु एक स्वतन्त्र चर है तथा ऊँचाई परतन्त्र चर।

इन्हें भी देखें
---------------

* वक्र आसंजन (curve fitting)
* रैखिक समाश्रयण (लिनियर रिग्रेशन)
* संकेत प्रसंस्करणा
* पूर्वानुमान (forecasting)

|  |  |
| --- | --- |
| प्राधिकरण नियंत्रण | 
* वर्ल्डकैट
* एल॰सी॰सी॰एन॰: sh85112392
* जी॰एन॰डी॰: 4129903-6
* बी॰एन॰एफ॰: cb119445648 (आँकड़े)
* एन॰डी॰एल॰: 00564579
* एन॰के॰सी॰: ph125086

 |
**सांगली** (Sangli) भारत के महाराष्ट्र राज्य के सांगली ज़िले में स्थित एक शहर है। यह सांगली मिरज कुपवाड़ महानगर पालिका के अंतर्गत आता है। सांगली कृष्णा नदी के किनारे बसा हुआ है।

विवरण
-----

सांगली शहर दक्षिण-पश्चिम भारत के पश्चिम एवं दक्षिण महाराष्ट्र राज्य में स्थित है। सांगली नगर पुणे-बंगलुरु रेलमार्ग पर कोल्हापुर के पूर्व में कृष्णा नदी के किनारे स्थित है। यह शहर भूतपूर्व सांगली राज्य (1761-1947) की राजधानी था। सांगली संस्थान के वर्तमान राजा विजयसिंहराजे पटवर्धन हैं।

कृषि
----

सांगली के आसपास का क्षेत्र कृषि उत्पादन के लिए प्रसिद्ध है। ज्वार, गेहूँ और दलहन यहाँ की मुख्य फ़सलें हैं। हल्दी तो पूरे भारत के व्यापक बाजार पर नियंत्रण रखती है। तसगां क्षेत्र की विशेषता यहाँ के अंगूर हैं, जिसका एक बड़ा बाज़ार है। गन्ना मुख्य सिंचित फ़सल है, जिसने अनेक स्थानों की चीनी मिलों की उन्नति में सहायता की है।

व्यापार और उद्योग
-----------------

इसका दलहन और हल्दी का बाज़ार भारत की सर्वाधिक महत्त्वपूर्ण मंडियों में से एक है। शहर के उद्योगों में सूती वस्त्र, तेल मिलें और पीतल व तांबे के सामान के निर्माण से जुड़े कारख़ानें हैं। सांगली सुनारों का पारम्परिक केंद्र है। यहाँ की चीनी मिल अग्रणी चीनी प्रसंस्करण इकाई के रूप में गिनी जाती है।

एक ऐसी बजार हैं.जो ऑन लाइन पूरी इंडिया मे सप्लाई करती हैं महाराष्ट्र कार ओल्ड पार्ट्स.हर लेटेस्ट कार के जुना औऱ नये स्पेअरपार्ट्स होम डिलीवरी की सुविधा , caroldpart.com.( www. Autorelife.in से भी जानकारी पा सकते हैं.पस्चिम महाराष्ट्र की 170 शॉप एक ही जगह बहूत बडी मार्केट सांगली मे हैं.जहाँ से पुरे इंडिया मे जूना मटेरियल सप्लाईहोता हैंऔऱ यहाँ ट्रक के ओल्ड स्पेअर पार्ट्स मिलते हैं.जिसका नाम सांगली लोखंड मार्केट. सांगली हैं.जिसके फाउंडर चेअरमेन.सलीमभाई नदाफ.हैं.कर्नाटक बॉण्डरी से नजदीक रहेनें से पुरे कर्नाटक स्टेट से भी बङा व्यापार होता हैं.यहाँ की ख़ूबसूरत वातवरण मे रहेना सेहत के लिए बहूत बढिया हैं.

शिक्षा
------

सांगली शहर में विद्यालयों, तकनीकी संस्थानों और शिवाजी विश्वविद्यालय, कोल्हापुर से संबद्ध कला, विज्ञान और प्रौद्योगिकी महाविद्यालय वाला यह एक महत्त्वपूर्ण शैक्षणिक केंद्र है।

विकास
-----

कृष्णा नदी के तट को छोड़कर सांगली का विस्तार सभी दिशाओं में तेजी से हो रहा है। पूर्व में सांगली और मिरज के मिलने से एक विशाल शहरी संकेंद्रण निर्मित होता है। मिरज भी एक भूतपूर्व रियासत की राजधानी था। यह वाद्य यंत्रों के निर्माण के लिए विख्यात है।

परिवहन
------

मिरज एक रेलवे जंक्शन है, जहां से निकली शाखाएं पश्चिम में कोल्हापुर और पूर्व में कुरडुवाडी, सोलापूर को जोडता है।

सड़क द्वारा और रेलवे द्वारा बड़े नगरों से सम्बद्ध है।

पर्यटन
------

सांगली का गणपति मंदिर श्रद्धालुओं के आकर्षण का केंद्र है। यहाँ स्थित मीर साहेब औलिया की दरग़ाह दूर-दूर तक मशहूर है।

इन्हें भी देखें
---------------

* सांगली मिरज कुपवाड़
* सांगली ज़िला

सन्दर्भ
-------

1. ↑  "RBS Visitors Guide India: Maharashtra Travel Guide Archived 2019-07-03 at the Wayback Machine," Ashutosh Goyal, Data and Expo India Pvt. Ltd. 2015, ISBN 9789380844831
2. ↑  "Mystical, Magical Maharashtra Archived 2019-06-30 at the Wayback Machine," Milind Gunaji, Popular Prakashan, 2010, ISBN 9788179914458
यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।

**साँझी पर्व** देवी पूजा का प्रमुख पर्व है जो मुख्यतः नवरात्रि में मनाया जाता है। कई स्थानों पर यह भाद्रपद पूर्णिमा से आश्विन मास की अमावस्या तक मनाया जाता है। हरियाणा, दिल्ली, कुरूप्रदेश, ब्रजप्रदेश, मालवा, निमाड़, राजस्‍थान, गुजरात तथा अन्‍य कई क्षेत्रों मनाये जाने वाला त्यौहार है। कई पर्व एक के उपरान्त आते है और सब स्थानों पर चमक-दमक व उत्साह छाया रहता है। पहले श्राद्ध पूजा, फिर नवरात्रि में साँझी पर्व का आरम्भ, साथ साथ में रामलीला प्रस्तुति, अन्त में भव्य झाँकियां और फिर दशहरे का पर्व। सोलह दिन के अन्त में अमावस्या को सँझा देवी को विदा किया जाता है।

घर के बाहर, किवाड़-द्वारों पर, भित्ति-कुढयक पर गाय के गोबर को लेकर लड़कियाँ विभिन्‍न कलाकृतियाँ बनाती हैं। सँझा देवी, उसकी बहन फूहङ और खोङा काना बामन के नाम की मुख्य आकृतियां बनाई जाती हैं। उन्‍हें हार, चूड़ियाँ, फूल पत्तों, मालीपन्‍ना सिन्‍दूर व रंग बिरंगे कपड़ों आदि से सजाया जाता है।

नियमित रूप से एकत्रित होकर संध्‍या समय उनका पूजन किया जाता है। घी का दीया जलाया जाता है। फिर देवी को गीत "सँझा माई जीमले, ना धापी तो ओर ले, धाप गी तो छोड़ दे" गाकर मीठे व्यञ्जनों का भोग लगाते है एवं उपस्थित सभी को प्रसाद वितरित करते हैं। फिर लोकगीत गाते है बाजे बजाते है और सभी बहुत नाचते है। 

फिर कुछ भजन संगीत करने पर अन्त में आरती की जाती है। सभी दिन अलग-अलग घर की अलग-अलग प्रकार की प्रसाद सामग्री बांटने की बारी आती है। महिलाएँ बाल-बालिकायें सब में बहुत उत्साह देखने को मिलता है।

अन्त के पाँच दिनों में हाथी-घोड़े, किला-कोट, गाड़ी आदि की आकृतियाँ बनाई जाती हैं। सोलहवें दिन अमावस्या को सँझा देवी को भीत से उतारकर मिट्टी के घड़े में बिठाया जाता है। उसके आगे तेल-घी का दीया जलाते हैं। फिर सभी मिलकर सँझा देवी को गीतों के साथ विदा करने जाते हैं। विसर्जन करने जाते समय पूरे पथ में सावधानी बरती जाती है यतः रीत है : नटखट लड़के घड़े को फोड़ने का यत्न करते रहेंगे, पर सभी लड़कियों को विसर्जन करने तक घड़े की रक्षा करनी होती है। पूरे पथ भर हँसी-ठिठोली, नाच, गीत किया जाता है। सँझा माई को विदा करने पर प्रसाद बाँटा जाता है।

साँझी पर्व के लोक गीत
---------------------

लोक गीतों मे सँझा देवी के कुछ प्रमुख गीत है-

* "संझा सांझण ऐ कनागत करले पार,देखन चालो री महारी संझा का लनिहार, कै देखयोगी ऐ यो खोङो राम जङाम, बैठो टिबङिये चलावै तिरकबान"
* संझा के ओरे धोरे फूल रही चौलाई, मै तन्नै बूझू री संझा कैक तेरे भाई, फेर संझा बतावैगी, "पांच-पच्चीस भतीजा, नौ दस भाई, भाईयारो ब्याह करो भतीजा री सगाई"।

सन्दर्भ
-------

1. ↑  "Sanjha Sanjhi 2022: पितृपक्ष और शारदीय नवरात्र में मनाया जाता है सांझा सांझी पर्व, जानें इसका महत्व". *News18 हिंदी*. 2022-09-12. अभिगमन तिथि 2022-09-13.
फ्लोरियाना द्वीप
डाक बैरल**फ्लोरियाना द्वीप** को इसका यह नाम ईक्वाडोर के पहले राष्ट्रपति जुआन जोस फ्लोरेस के नाम से मिला है जिनके शासनकाल के दौरान गैलापागोस द्वीपसमूह को ईक्वाडोर के अधिकार क्षेत्र में शामिल किया गया था। द्वीप को पहले इंग्लैंड के चार्ल्स द्वितीय के नाम पर **चार्ल्स** नाम से जाना जाता था। द्वीप को कोलंबस के एक तीव्रगामी पोत (कैरावल) **सांता मारिया** के नाम पर सांता मारिया द्वीप भी कहा जाता है। फ्लोरियाना द्वीप का क्षेत्रफल 173 वर्ग किलोमीटर (66.8 वर्ग मील) और अधिकतम ऊंचाई 640 मीटर (2,100 फुट) है। फ्लोरियाना द्वीप का मानव इतिहास सबसे दिलचस्प है साथ ही यह उन द्वीपों में से एक है जिन पर मानव ने सबसे पहले रहना शुरु किया। राजहंस और हरे समुद्री कछुओं द्वीप पर अपने घोंसले (दिसंबर से मई) बनाते हैं। एक समुद्री पक्षी "पटापैगाडा" या गैलापागोस पितरेल यहाँ पाया जाता है, जो अपने जीवनकाल का अधिकांश भूमि से दूर रहकर बिताता है।
 

18 वीं सदी से ही व्हेल शिकारियों नें **डाकघर खाड़ी** (पोस्ट ऑफिस बे) में, एक लकड़ी का पीपा (बैरल) रखा था जिसका प्रयोग डाकघर के रूप में किया जाता था और यहाँ से डाक को उठाकर उन पोतों के माध्यम जो यूरोप और संयुक्त राज्य अमेरिका को वापस लौट रहे होते थे को यूरोप और संयुक्त राज्य अमेरिका में उसके गंतव्य तक पहुँचाया जाता था। "**डेविल्स् क्राउन**", जो पानी के नीचे एक ज्वालामुखी शंकु है, में प्रवाल संरचनायें पाई जाती हैं।

सन्दर्भ
-------
**अष्टावक्र गीता** अद्वैत वेदान्त का ग्रन्थ है जो ऋषि अष्टावक्र और राजा जनक के संवाद के रूप में है। भगवद्गीता, उपनिषद और ब्रह्मसूत्र के सामान अष्टावक्र गीता अमूल्य ग्रन्थ है। इस ग्रन्थ में ज्ञान, वैराग्य, मुक्ति और समाधिस्थ योगी की दशा का सविस्तार वर्णन है।

इस पुस्तक के बारे में किंवदंती है कि रामकृष्ण परमहंस ने भी यही पुस्तक नरेंद्र को पढ़ने को कहा था जिसके पश्चात वे उनके शिष्य बने और कालांतर में स्वामी विवेकानंद के नाम से प्रसिद्ध हुए। 

इस ग्रंथ का प्रारम्भ राजा जनक द्वारा किये गए तीन प्रश्नों से होता है। (१) ज्ञान कैसे प्राप्त होता है? (२) मुक्ति कैसे होगी? और (३) वैराग्य कैसे प्राप्त होगा? ये तीन शाश्वत प्रश्न हैं जो हर काल में आत्मानुसंधानियों द्वारा पूछे जाते रहे हैं। ऋषि अष्टावक्र ने इन्हीं तीन प्रश्नों का संधान राजा जनक के साथ संवाद के रूप में किया है जो अष्टावक्र गीता के रूप में प्रचलित है। ये सूत्र आत्मज्ञान के सबसे सीधे और सरल वक्तव्य हैं। इनमें एक ही पथ प्रदर्शित किया गया है जो है ज्ञान का मार्ग। ये सूत्र ज्ञानोपलब्धि के, ज्ञानी के अनुभव के सूत्र हैं। स्वयं को केवल जानना है—ज्ञानदर्शी होना, बस। कोई आडम्बर नहीं, आयोजन नहीं, यातना नहीं, यत्न नहीं, बस हो जाना वही जो हो। इसलिए इन सूत्रों की केवल एक ही व्याख्या हो सकती है, मत मतान्तर का कोई झमेला नहीं है; पाण्डित्य और पोंगापंथी की कोई गुंजाइश नहीं है।

संरचना
------

अष्टावक्र गीता में २० अध्याय हैं-

1. साक्षी
2. आश्चर्यम्
3. आत्माद्वैत
4. सर्वमात्म
5. लय
6. प्रकृतेः परः
7. शान्त
8. मोक्ष
9. निर्वाण
10. वैराग्य
11. चिद्रूप
12. स्वभाव
13. यथासुखम्
14. ईश्वर
15. तत्त्वम्
16. स्वास्थ्य
17. कैवल्य
18. जीवन्मुक्ति
19. स्वमहिमा
20. अकिंचनभाव

बाहरी कड़ियाँ
-------------

* तत्त्व विचार – सन्दर्भः अष्टावक्र संहिता Archived 2021-01-08 at the Wayback Machine (प्रवासी दुनिया)
* अष्टावक्र गीता सार – डॉ मृदुल कीर्ति

### मूल पाठ

* अष्टावक्रगीता (संस्कृत विकिस्रोत)
* in Original Sanskrit as PDF
* in Original Sanskrit
* in Devanagari
* in Romanized Sanskrit

### अनुवाद

* s:Ashtavakra Gita Translation at Wikisource by John Richards
* Online Translation by John Richards - second editions:Talk:Ashtavakra Gita#Different editions
* John Richards translation in pdf format
* Poetic Hindi translation of Ashtavakra Gita by Dr. Mridul Kirti
* Advaita Ashrama English translation by Swami Nityaswarupananda, with comments and an introduction.
* Sam Yogi's Spirited Translation of Ashtavakra Gita from Sanskrit to English First of a set of 40 Audio CDs in English explaining the Entire Ashtavakra Gita

सन्दर्भ
-------


1. ↑  "संग्रहीत प्रति". मूल से 8 सितंबर 2009 को पुरालेखित. अभिगमन तिथि 24 अगस्त 2009.
2. ↑  "संग्रहीत प्रति". मूल से 4 सितंबर 2017 को पुरालेखित. अभिगमन तिथि 4 सितंबर 2017.
**समीर गोस्वामी** (अंग्रेज़ी:  Sameer Goswami) एक कहानी वाचक, कहानी लेखक, पॉडकॉस्टर और यूट्यूबर हैं।

प्रारंभिक जीवन और शिक्षा
------------------------

समीर गोस्वामी का जन्म 11 जुलाई 1971 को मध्यप्रदेश के छतरपुर ज़िले में हुआ। उनके पिता अनंतराम गोस्वामी छतरपुर के ही बूदौर गाँव के रहने वाले व नगर पालिका में शासकीय कर्मचारी थे। माता विमला गोस्वामी गृहणी के साथ साथ भारती बाल मंदिर में शिक्षिका थीं। समीर गोस्वामी अपने तीन भाई बहनो में सबसे बड़े हैं उनसे छोटी एक बहिन तनु शर्मा हैं और सबसे छोटे भाई अबीर गोस्वामी हैं। उनके पिता समीर के जन्म के तुरंत बाद गाँव से छतरपुर ज़िला आ गये जहाँ पर उनका लालन पालन हुआा।  

समीर गोस्वामी की प्राथमिक शिक्षा भारती बाल मंदिर, छतरपुर में उसके बाद कक्षा 8 तक की शिक्षा मॉडल बेसिक स्कूल, छतरपुर और उच्चतर शिक्षा शासकीय हायर सेकेंडरी स्कूल नं॰ 1 से हुई इसके उपरांत समीर गोस्वामी ने शासकीय पॉलीटेक्निक, नौगाँव से सिविल अभियांत्रिकी में डिप्लोमा हासिल किया। इन्होने अपनी स्नातक की पढ़ाई स्वाध्यायी छात्र के रूप में महाराजा कॉलेज, छतरपुर से पूरी की।

पेशा
----

समीर गोस्वामी ने आकाशवाणी छतरपुर में 1995 बतौर नाट्य कलाकार के रूप में काम करना शुरु किया उसके उपरांत वर्ष 2005 में उन्होने आकाशवाणी छतरपुर में ही नैमेत्तिक उद्घोषक के रूप में अपनी सेवाऐं देना शुरु की। पेशे से समीर गोस्वामी एक व्यवसाई हैं।

व्यक्तिगत जीवन
--------------

समीर गोस्वामी का विवाह वर्ष 1999 को दर्शना गोस्वामी के साथ हुआ जो कि स्वयं आकाशवाणी छतरपुर में नैमेत्तिक उद्घोषक हैं व गृहिणी हैं। इनके दो पुत्रियाँ हैं आत्री और मैत्री।

कहानी वाचन
----------

समीर गोस्वामी ने सन 2016 में प्रेमचंद की लिखी कहानी जुर्माना से कहानियों का वाचन शुरु किया धीरे धीरे शौक़ से किया गया ये काम जुनून बन गया और इसके बाद इन्होने प्रेमचंद की सारी कहानियों को ऑडियो बुक के रूप में परिवर्तित कर दिया। इसके बाद इस काम को आगे बढ़ाने के लिये इन्होने अपने पॉडकास्ट का नाम कहानी सुनो रखा जिसमें अन्य लेखकों की कहानियों के वाचन का काम शुरु किया गया है।

पहचान
-----

समीर गोस्वामी को पहचान तब मिली जब इनके पॉडकास्ट को एप्पल आईट्यून (अंग्रेज़ी:  Apple iTunes) ने वर्ष 2018 के सर्वश्रेष्ठ पॉडकास्टों में चुना।

बाह्य कड़ियाँ
-------------

* समीर गोस्वामी यूट्यूब पर
* समीर गोस्वामी iTunes पर
* समीर गोस्वामी का पन्ना
* समीर गोस्वामी की वेबसाईट

सन्दर्भ
-------

1. ↑  "संग्रहीत प्रति". मूल से 20 दिसंबर 2018 को पुरालेखित. अभिगमन तिथि 1 जनवरी 2019.
2. ↑  "संग्रहीत प्रति". मूल से 20 दिसंबर 2018 को पुरालेखित. अभिगमन तिथि 1 जनवरी 2019.
3. ↑  "संग्रहीत प्रति". मूल से 20 दिसंबर 2018 को पुरालेखित. अभिगमन तिथि 1 जनवरी 2019.
4. ↑  "संग्रहीत प्रति". मूल से 20 दिसंबर 2018 को पुरालेखित. अभिगमन तिथि 1 जनवरी 2019.
5. ↑  "संग्रहीत प्रति". मूल से 21 दिसंबर 2018 को पुरालेखित. अभिगमन तिथि 1 जनवरी 2019.
**सईद इब्न ज़ैद** (593-671)(अंग्रेज़ी:Sa'id ibn Zayd) इस्लाम के पैगंबर मुहम्मद के साथियों में से एक थे। अशरह मुबशरह अर्थात उन दस सहाबा में से है जिन्हें जीवन काल ही में स्वर्ग की शुभ सूचना दी गयी थी| 

सईद रजिअल्लाहुअन्हु मदीना प्रवास करने वाले पहले सहाबी थे| वह बद्र की जंग में भाग नहीं ले पाये, क्यों कि उस समय वह सिरिया में थे| सईद ने उन सभी अन्य लड़ाइयों में भाग लिया जिनमें मुहम्मद व्यक्तिगत रूप से लड़े थे। 

उन्होंने मुहम्मद के सचिव के रूप में कार्य किया और कुरआन की आयतों को रिकॉर्ड किया। 

वह उमर बिन खत्ताब रजिअल्लाहुअन्हु के रिश्ते के भाई थे| हज़रत उमर ने पहली बार इनसे क़ुरआन सुना था जिससे प्रभावित हुए और बाद में इस्लाम धर्म अपनाया था।

हदीस में उल्लेख
---------------

अब्दुर रहमान बिन औफ़ ने उल्लेख किया कि : 

> अल्लाह के पैग़म्बर ने कहा: "अबू बक्र स्वर्ग में है, ' उमर स्वर्ग में है,' उस्मान स्वर्ग में है, ' अली स्वर्ग में है, तल्हा स्वर्ग में है, ज़ुबैर स्वर्ग में है,' अब्द अल-रहमान इब्न औफ स्वर्ग में हैं, साद बिन अबी वक्कास स्वर्ग में है, सईद इब्न ज़ैद स्वर्ग में है, और अबू उबैदाह इब्न अल-जर्राह स्वर्ग में है। "- अल-तिर्मिज़ी द्वारा एकत्रित 
>

सन्दर्भ
-------

1. ↑  "Said ibn Zayd". Cite journal requires `|journal=` (मदद)
2. ↑  "Hadith - Chapters on Virtues - Jami` at-Tirmidhi - Sunnah.com - Sayings and Teachings of Prophet Muhammad (صلى الله عليه و سلم)". *sunnah.com*. मूल से 9 नवंबर 2017 को पुरालेखित. अभिगमन तिथि 17 June 2018. `|title=` में 53 स्थान पर horizontal tab character (मदद)

इन्हें भी देखें
---------------

* बद्र की लड़ाई

* मुहम्मद के अभियानों की सूची
डी एन ए
**अणुजैविकी** (molecular biology) जीवविज्ञान की वह शाखा है जिसमें कोशिकाओं के भीतर और आपस में चलने वाली जैवक्रियाओं को अणुओं के स्तर पर समझा जाता है। इसमें कोशिकाओं के ऊपर भिन्न प्रकार के अणुओं के प्रभाव का, कोशिकाओं में अणुओं के निर्माण व बदलावों का और कोशिकाओं में अणुओं से सम्बन्धित सभी प्रक्रियाओं व प्रणालियों का अध्ययन किया जाता है। अणुजैविकी अणुओं को कोशिकाओं की सभी प्रणालियों के बीच जैव क्रियाओं का आधार मानकर चलती है तथा यह अध्ययन करती है कि ये अन्तःक्रियायें किस प्रकार नियंत्रित होती हैं।इसमें विशेष रूप से डीएनए, आरएनए, प्रोटीन और उनके जैवसंश्लेषण के बीच तालमेल, और इन से सम्बन्धित अंतःक्रियाओं के नियमन सहित कोशिका की विभिन्न प्रणालियों में बायोमॉलिक्यूल के बीच जैविक गतिविधि के आणविक आधार की चिंता की जाती है।

इतिहास
------

जबकि आणविक जीवविज्ञान 1930 के दशक में स्थापित किया गया था, यह शब्द 1938 में वॉरेन वीवर द्वारा गढ़ा गया था। वीवर उस समय रॉकफेलर फाउंडेशन के लिए प्राकृतिक विज्ञान के निदेशक थे और उनका मानना ​​था कि जीव विज्ञान हाल के अग्रिमों में दिए गए महत्वपूर्ण बदलाव की अवधि से गुजरना था। एक्स-रे क्रिस्टलोग्राफी जैसे क्षेत्र। आणविक जीव विज्ञान से उत्पन्न नैदानिक अनुसंधान और चिकित्सा उपचार आंशिक रूप से जीन थेरेपी के तहत आते हैं। चिकित्सा में आणविक जीव विज्ञान या आणविक कोशिका जीव विज्ञान दृष्टिकोण का उपयोग अब आणविक चिकित्सा कहा जाता है। आणविक जीवविज्ञान कोशिकाओं के विभिन्न भागों के निर्माण, कार्यों और नियमों को समझने में भी महत्वपूर्ण भूमिका निभाता है, जिसका उपयोग कुशलतापूर्वक नई दवाओं को लक्षित करने, रोग का निदान करने और कोशिका के शरीर विज्ञान को समझने में किया जा सकता है।

जैवरसायन, अनुवांशिकी तथा अणुजैविकी का आपसी सम्बन्ध

इन्‍हे भी देखे
--------------

* कोशिका जीवविज्ञान
* जैवक्रिया
* कोशिका

सन्दर्भ
-------

1. ↑  Alberts B, Johnson A, Lewis J, Morgan D, Raff M, Roberts K, Walter P (2014). *Molecular Biology of the Cell, Sixth Edition*. Garland Science. पपृ॰ 1–10. आई॰ऍस॰बी॰ऍन॰ 978-1-317-56375-4. मूल से 2 जुलाई 2019 को पुरालेखित. अभिगमन तिथि 13 मार्च 2020.
2. ↑  Gannon F (February 2002). "Molecular biology--what's in a name?". *EMBO Reports*. **3** (2): 101. PMC 1083977. PMID 11839687. डीओआइ:10.1093/embo-reports/kvf039.
3. ↑  Cox, Michael M. (2015-03-16). *Molecular biology : principles and practice*. Doudna, Jennifer A., O'Donnell, Michael (Biochemist) (Second संस्करण). New York. OCLC 905380069. आई॰ऍस॰बी॰ऍन॰ 978-1-4641-2614-7.
तिराना का पॉलिटेक्निक विश्वविद्यालय
 डरेस के अल्बानियाई कॉलेज
 The Mësonjëtorja ओटोमन अल्बानिया में स्थापित होने वाला पहला अल्बानियाई भाषा स्कूल था
**अल्बानिया में** प्राथमिक, माध्यमिक और तृतीयक स्तरों के लिए शिक्षा ज्यादातर राज्य द्वारा दी जाती है। शैक्षणिक वर्ष में कक्षाएं सितंबर या अक्टूबर में शुरू होती हैं और जून या जुलाई में समाप्त होती हैं। अल्बानियाई भाषा सभी पब्लिक स्कूलों में शिक्षा की भाषा है। शिक्षा प्राथमिक, माध्यमिक और पूर्व-विश्वविद्यालय शिक्षा जैसे तीन चरणों में होती है।  पूरे देश में लगभग 5000 स्कूल हैं।

प्राथमिक शिक्षा कक्षा 1 से 9 तक अनिवार्य है, लेकिन अधिकांश छात्र कम से कम माध्यमिक शिक्षा जारी रखते हैं। छात्रों को अपनी शिक्षा जारी रखने के लिए 9वीं कक्षा के अंत में और 12वीं कक्षा के अंत में स्नातक परीक्षा उत्तीर्ण करनी होती है। शैक्षणिक वर्ष को दो सेमेस्टर में बांटा गया है। स्कूल सप्ताह सोमवार से शुरू होता है और शुक्रवार को समाप्त होता है।

अल्बानिया की 'स्कूल जीवन प्रत्याशा (प्राथमिक से तृतीयक शिक्षा)' 16 वर्ष है। यह देश शिक्षा के मामले में 167 देशों में 25वें स्थान पर है।  2015 में, अल्बानिया में समग्र साक्षरता दर 98.7% थी; पुरुष साक्षरता दर 99.2% और महिला साक्षरता दर 98.3% थी।

अल्बानिया के आय स्तर को ध्यान में रखते हुए, राष्ट्र प्राथमिक शिक्षा के लिए अपने संसाधनों (आय) के आधार पर 86.3% और माध्यमिक शिक्षा के लिए 88.5% प्राप्त कर रहा है।

पूर्व साम्यवादी काल
-------------------

1945 के अंत तक, देश की साक्षरता दर को लगभग 20% तक बढ़ा दिया गया था और 1946 के अंत में निरक्षरता दर 60% थी।  यह कम प्रतिशत मुख्यतः इसलिए था क्योंकि 1912 में स्वतंत्र होने से पहले अल्बानियाई भाषा का उपयोग करने वाले स्कूल व्यावहारिक रूप से अस्तित्व में नहीं थे। उन्नीसवीं सदी के मध्य तक, तुर्क शासकों ने स्कूलों में अल्बानियाई भाषा के इस्तेमाल पर रोक लगा दी थी।  मुस्लिम के लिए बने कुछ स्कूलों में तुर्की बोली जाती थी। ये संस्थान मुख्य रूप से शहरों और बड़े शहरों में स्थित थे। रूढ़िवादी ईसाई बच्चों के लिए स्कूल कॉन्स्टेंटिनोपल के विश्वव्यापी पितृसत्ता की देखरेख में थे। इन स्कूलों में शिक्षकों को आमतौर पर रूढ़िवादी पादरियों से भर्ती किया जाता था और शिक्षा की भाषा ग्रीक थी। आधुनिक समय में अल्बानियाई का उपयोग करने के लिए जाना जाने वाला पहला स्कूल एक फ्रांसिस्कन मदरसा था जो 1861 में श्कोडर में खोला गया था, हालांकि 1638 से पधानी में फ़्रांसिसन द्वारा अल्बानियाई स्कूलों का उल्लेख किया गया है। 

1. ↑  "The Albanian education system described and compared with the Dutch system" (PDF). *epnuffic.nl* (अंग्रेज़ी में). 1 January 2015.
2. ↑  "SCHOOL LIFE EXPECTANCY". *world.bymap.org* (अंग्रेज़ी में). 31 January 2017.
3. ↑  "Albania - HRMI Rights Tracker". *rightstracker.org* (अंग्रेज़ी में). अभिगमन तिथि 2022-03-13.
4. ↑  , quote: These compulsory programs were highly successful, raising the literacy rate from an estimated 20 percent in 1945
5. ↑  "Albanian "Letërsia e gjuhës së ndaluar"" [The Literature of the Prohibited Language] (PDF) (अल्बानियाई में). अभिगमन तिथि 2010-01-06.
6. ↑  "Albanian "Letërsia e gjuhës së ndaluar"" [The Literature of the Prohibited Language] (PDF) (अल्बानियाई में). अभिगमन तिथि 2010-01-06.
7. ↑  Catholics of Albania Archived 2011-09-26 at the Wayback Machine (Word document)
**अंतर्दर्शन** (इंट्रास्पेक्शन) का तात्पर्य अंदर देखने से है। इसे आत्म निरीक्षण या आत्म चेतना भी कहा जाता है। मनोविज्ञान की यह एक पद्धति है। इसका उद्देश्य मानसिक प्रक्रियाओं का स्वयं अध्ययन कर उनकी व्याख्या करना है। इस पद्धति के सहारे हम अपनी अनुभूतियों के रूप को समझना चाहते हैं। केवल आत्मविचार (सेल्फ-रिफ्लेक्शन) ही अंतर्दर्शन नहीं है।

अंतर्दर्शन के विकास में तीन सीढ़ियों का होना आवश्यक है-

(1) किसी बाह्य वस्तु के निरीक्षण क्रम में अपनी ही मानसिक क्रिया पर विचार करना,

(2) अपनी ही मानसिक क्रियाओं के कारणों पर विचार करना और

(3) अपनी मानसिक क्रियाओं के सुधार के बारे में सोचना।

इस पद्धति के अनुसार एक ही मानसिक प्रक्रिया के बारे में लोग विभिन्न मत दे सकते हैं। अतः यह पद्धति अवैधानिक है। वैयक्तिक होने के कारण इससे केवल एक ही व्यक्ति कीे मानसिक दशा का पता चल सकता है।

अंतर्दर्शन की सहायता के लिए बहिर्दर्शन पद्धति आवश्यक है। अंतर्दर्शन पद्धति का सबसे बड़ा गुण यह है कि इसमें निरीक्षण की वस्तु सदा हमारे साथ रहती है और हम अपने सुविधानुसार चाहे जब अंतर्दर्शन कर सकते हैं।

इन्हें भी देखें
---------------

* प्रेक्षण

बाहरी कड़ियाँ
-------------

* About.com article on Introspection
* Introspection in the Internet Encyclopedia of Philosophy
अमेरिका के दक्षिण डकोटा राज्य में प्रेरी पर खड़ा एक घर
अमेरिका के आइओवा राज्य में ऍफ़िजी माउंड्स राष्ट्रीय स्मारक क्षेत्र में विस्तृत प्रेरी
**प्रेरी** (अंग्रेज़ी: prairie) पृथ्वी के समशीतोष्ण (यानि टॅम्प्रेट) क्षेत्र में स्थित विशाल घास के मैदानों को कहा जाता है। इनमें तापमान ग्रीष्मऋतु में मध्यम और शीतऋतु में ठंडा रहता है और मध्यम मात्राओं में बर्फ़-बारिश पड़ती है। यहाँ पर वनस्पति जीवन घास, फूस और छोटी झाड़ों के रूप में अधिक और पेड़ों के रूप में कम देखने को मिलता है। ऐसे घासदार मैदानों को उत्तरी अमेरिका में "प्रेरी", यूरेशिया में "स्तॅप" या "स्तॅपी" (steppe), दक्षिण अमेरिका में "पाम्पा" (pampa) और दक्षिण अफ़्रीका में "वॅल्ड" (veld) कहा जाता है।

उत्तर अमेरिकी प्रेरी का इतिहास
------------------------------

उत्तर अमेरिका की प्रेरी संयुक्त राज्य अमेरिका के मध्य भाग, कनाडा के दक्षिण-मध्य भाग और मेक्सिको के उत्तर-मध्य भाग में फैली हुई है। पिछले हिमयुग में फैलती हिमानियों (ग्लेशियरों) ने ज़मीन पर चलकर उसे रगड़ते हुए मिटटी में बहुत उथल-पुथल करी। जब यह हिमानियाँ पिघलीं तो अपनी बर्फ़ में मिश्रित गर्द और पदार्थ की एक तह छोड़ गई जिस से इस क्षेत्र की मिटटी घासों के लिए बहुत पौष्टिक बन गई। पिछले एक लाख साल से यहाँ पर प्रेरी की घासों में क्रम-विकास (एवोल्यूशन) चल रहा है। इतनी विस्तृत घास होने से इन क्षेत्रों में चरने वाले जानवरों के विशाल झुण्ड भी रहने लगे, जैसे की अमेरिकी बाइसन (भैंसा) और भिन्न प्रकार के हिरण। इन जानवरों के झुंडों का शिकार करके बहुत से मूल अमेरिकी आदिवासी क़बीले भी एक समृद्ध शिकारी-फ़रमर जीवनी जीने में सक्षम थे। सूखे के मौसम में यहाँ भयंकर आग भी फैलती रहती थी इसलिए इन घासों में आग के बाद स्वयं को फिर से फैलाने की क्षमता बन गई और कुछ के लिए तो नियमित रूप से आग लगना उनके पनपने के लिए ज़रूरी भी हो गया। आग लगने से पेड़ तो मारे जाते हैं, लेकिन घास फिर भी वापस आ जाती है। जब यूरोपियाई लोग अमेरिका में आकर बसे तो उन्होने बहुत से प्रेरी क्षेत्र को कृषि के इलाक़ों में बदल दिया।

इन्हें भी देखें
---------------

* घास
* स्तॅपी

सन्दर्भ
-------

1. ↑  Michael Allaby, Richard Garratt. "Grasslands: Biomes of the Earth". Infobase Publishing, 2006. आई॰ऍस॰बी॰ऍन॰ 9780816053230. *... The name steppe is sometimes used to describe temperate grasslands of all kinds, including the prairie, pampa, veld ...*
2. ↑  Candace Savage. "Prairie: A Natural History". Greystone Books, 2011. आई॰ऍस॰बी॰ऍन॰ 9781553655886. *... Whenever the glaciers melted back, they left behind outwash plains of sand and silt ...*
3. ↑  Daniel Miner Gordon. "Mountain and prairie: a journey from Victoria to Winnipeg via Peace River Pass". Dawson Brothers, 1880. *... They wandered over a vast expanse of country 'in herds upon an endless plain.' Prairie and hill-side furnished them with unlimited supplies of food, for even in winter by pawing away the light snow they could always find plenty of grass ...*
अष्टाङ्ग नमस्कार
**अष्टाङ्ग नमस्कार** या **अष्टाङ्ग दण्डवत् प्रणाम्**, सूर्य नमस्कार का एक चरण है जिसमें शरीर, आठ (अष्ट) अंगों के द्वारा भूमि को स्पर्श करती है। ये आठ अंग हैं- दोनों पाँव, दोनों घुटने, छाती, ठुण्डी (दाढ़ी) और दोनों हथेलियाँ। इसको 'दण्डवत प्रणाम' इसलिए कहा जाता है क्योंकि इस मुद्रा में शरीर 'दण्डवत' (= डंडे के समान (सीधा) ) हो जाता है। 

हिंदू धर्म में मनुष्य के चार गुरु माने जाते हैं। माता, पिता, आचार्य और सद्गुरु। एक शिशु की प्रथम गुरु उसकी माता है जो उस मूक प्राणी को वाणी प्रदान करती है। प्रायः अच्छे घरों में माता बालक को बोलना सिखाने के लिए -जय- शब्द का उच्चारण कराने का अभ्यास कराती है। इसका अर्थ दूसरों को प्रणाम या नमस्कार करना है। सभ्यता के विकास में यह प्रणाम या नमस्कार भी तीन प्रकार का हो जाता है। समय, स्थान, भाषा, धर्म और अवस्था के अनुरूप प्रणाम करने की विधि और बोले जाने वाले शब्द भी भिन्न भिन्न हो जाते हैं। पहला प्रणाम समान आयु के सामान्य जनों को किया जाता है। दूसरा अपने से बड़ों के प्रति हाथ जोड़ कर किया जाता है। तीसरा प्रणाम श्रद्धाभाव में अति विशिष्ट पुरुषों के प्रति किया जाता है। ये अति विशिष्ट पुरुष हैं - परमात्मा, देवता, माता, पिता, आचार्य और गुरुदेव। सद्ग्रंथों में आत्मिक ज्ञान या मंत्रदाता गुरु का दर्जा अति उच्च वर्णन किया है जिन्हें दण्डवत् प्रणाम करने का विधान है। प्रणाम करने वाला भक्त अपने शरीर के आठ अंग - दो हाथ, दो पैर, दो आँखें, पेट और मस्तक भूमि पर स्पर्श कर के अर्थात् सीधा दण्ड के समान लेट कर अपने वंदनीय को प्रणाम करता है। इसमें उसका भाव यह होता है कि मैं आपके संम्मुख मन वचन कर्म से समर्पण हूँ, वंदना करते हुए आप का आशीर्वाद मांगता हूँ, मुझ असमर्थ को अपनी आज्ञा और सामर्थ्य प्रदान कर उठ कर जीवन में आगे बढ़ने की प्रेरणा दें।
निर्देशांक: 31°50′N 76°30′E﻿ / ﻿31.83°N 76.50°E﻿ / 31.83; 76.50
सुजानपुर टीहरा, हिमाचल प्रदेश प्रान्त के हमीरपुर जिले में एक नगर पंचायत है। यह स्‍थान एक जमाने में कटोक्ष वंश की राजधानी थी। यहां बने एक प्राचीन किले को देखने के लिए लोगों का नियमित आना जाना लगा रहता है। यहां एक विशाल मैदान है जिसमें चार दिन तक होली पर्व आयोजित किया जाता है। यहां एक सैनिक स्‍कूल भी स्थित है। धार्मिक केन्‍द्र के रूप में भी यह स्‍थान खासा लोकप्रिय है और यहां नरबदेश्‍वर, गौरी शंकर और मुरली मनोहर मंदिर बने हुए हैं।

भूगोल
-----

31°50′N 76°30′E﻿ / ﻿31.83°N 76.50°E﻿ / 31.83; 76.50 और 562 मीटर (1,844 फुट) की औसत ऊँचाई पर स्थित है।

क्षेत्र प्रोफाइल
----------------

घरों की संख्या - 1422  
 
जनसंख्या, कुल - 7,077   

जनसंख्या शहरी - 7,077  
 
शहरी जनसंख्या (%) का अनुपात - 100  
 
आबादी ग्रामीण - 0   

लिंग अनुपात - 824   

जनसंख्या (0-6 वर्ष) - 766   

लिंग अनुपात (0-6 वर्ष) - 824  
 
अनुसूचित जाति जनसंख्या - 1,548   

लिंग अनुपात (एससी) - 942   

अनुसूचित जाति के अनुपात (%) - 22.0  
 
अनुसूचित जनजाति जनसंख्या - 8   

लिंग अनुपात (अनुसूचित जनजाति) - 0   

अनुसूचित जनजाति के अनुपात (%) - 0   

साक्षर - 5,639   

निरक्षर - 1,438   

साक्षरता दर (%) - 89.0

रक्षा सेवाओं का प्रवेश द्वार
----------------------------

हिमाचल प्रदेश के हमीरपुर जिले के छोटे से ऐतिहासिक कस्बे सुजानपुर टीहरा में स्थापित भारत का 18वां सैनिक स्कूल आज देश के प्रतिष्ठित शैक्षणिक संस्थानों में शुमार हो चुका है। इस समय भारत में कुल 23 सैनिक स्कूल हैं, जो कि केंद्रीय रक्षा मंत्रालय के तहत आते हैं। 2 नवम्बर 1978 को स्थापित सैनिक स्कूल सुजानपुर टीहरा एनडीए परीक्षा में लगातार शानदार परिणाम देता रहा है। इस कारण यह संस्थान रक्षा मंत्रालय द्वारा कई बार सम्मानित किया जा चुका है। स्कूल का उद्‌घाटन तत्कालीन राष्ट्रपति डॉ॰ नीलम संजीव रेड्‌डी ने किया था। 
शांति काल का सवोर्च्च वीरता पुरस्कार, अशोक चक्र (मरणोपरांत) पाने वाले मेजर सुधीर वालिया इस स्कूल के दूसरे बैच के छात्र थे। कारगिल युद्ध में वीर चक्र पाने वाले मेजर संजीव जाम्वाल इसी स्कूल के नौवें बैच के छात्र रहे हैं।
यह स्कूल हिमाचल के महाराजा संसार चंद की याद भी दिलाता है, जो अठारहवीं सदी में सुजानपुर के मैदान में अपने सैनिकों को ट्रेनिंग देते थे।

सन्दर्भ
-------


sujanpur thira history of fort katoch bns
यह सुझाव दिया जाता है कि इस लेख या भाग का *सूजाक* के साथ विलय कर दिया जाए। (वार्ता)

सुजाक (गानोरिआ)
---------------

सुजाक एक संक्रामक यौन रोग (यौन संचारित बीमारी (एसटीडी)) है। सुजाक नीसेरिया गानोरिआ नामक जीवाणु से होता है जो महिला तथा पुरुषों में प्रजनन मार्ग के गर्म तथा गीले क्षेत्र में आसानी और बड़ी तेजी से बढ़ती है। इसके जीवाणु मुंह, गला, आंख तथा गुदा में भी बढ़ते हैं। उपदंश की तरह यह भी एक संक्रामक रोग है अतः उन्ही स्त्री-पुरुषों को होता है जो इस रोग से ग्रस्त व्यक्ति से यौन संपर्क करते हैं।

सुजाक रोग में चूँकि लिंगेन्द्रिय के अंदर घाव हो जाता है और इससे पस निकलता है अतः इसे हिंदी में 'पूयमेह ' , औपसर्गिक पूयमेह और ' परमा ' कहते हैं और अंग्रेजी भाषा में गोनोरिया (gonorrhoea ) कहते हैं। पश्चिमी देशों में इसे क्लेप (clap ) के नाम से भी जाना जाता है.

पेट में होने वाले रसायनिक क्रियओं के चित्र।

कारक
----

सुजाक लिंग, योनि, मुंह या गुदा के संपर्क से फैल सकता है। सुजाक प्रसव के दौरान मां से बच्चे को भी लग सकती है।

लक्षण
-----

किसी भी यौन सक्रिय व्यक्ति में सुजाक की बीमारी हो सकती है। जबकि कई पुरुषों में सुजाक के कोई लक्षण दिखाई नहीं पड़ते तथा कुछ पुरुषों में संक्रमण के बाद दो से पांच दिनों के भीतर कुछ संकेत या लक्षण दिखाई पड़ते हैं। कभी कभी लक्षण दिखाई देने में 30 दिन भी लग जाते हैं। इनके लक्षण हैं- पेशाब करते समय जलन, लिंग से सफेद, पीला या हरा स्राव। कभी-कभी सुजाक वाले व्यक्ति को अंडग्रंथि में दर्द होता है या वह सूज जाता है। महिलाओं में सुजाक के लक्षण काफी कम होते हैं। आरंभ में महिला को पेशाब करते समय दर्द या जलन होती है, योनि से अधिक मात्रा में स्राव निकलता है या मासिक धर्म के बीच योनि से खून निकलता है।

प्रभाव
------

यदि गर्भवती महिला को सुजाक है तो बच्चे को भी सुजाक (गानोरिया) हो सकता है क्योंकि बच्चा प्रसव के दौरान जन्म नलिका (बर्थ कैनल) से गुजरता है। इससे बच्चा अंधा हो सकता है, उसके जोड़ों में संक्रमण हो सकता है या बच्चे को रक्त का ऐसा संक्रमण हो सकता हो जिससे उसके जीवन को खतरा हो सकता है। गर्भवती महिला को जैसे ही पता चले कि उसे सुजाक (गानोरिया) है तो उसका उपचार कराया जाना चाहिए जिससे इस प्रकार की जटिलताओं को कम किया जा सके। गर्भवती महिला को चाहिए कि वे स्वास्थ्य कार्यकर्ता से परामर्श करके सही परीक्षण, जांच और आवश्यक उपचार करवाए।

रोकथाम
------

इस बीमारी से बचने का सबसे पक्का तरीका है कि संभोग न किया जाए या फिर ऐसे साथी के साथ आपसी एक संगी संबंध रखा जाए जिसे यह बीमारी नहीं है।

उपचार
-----

sujak

1. 1 2 3
**सुजुकी जिम्नी** (अंग्रेज़ी: Suzuki Jimny) एक छोटी, चार-पहिया ड्राइव एसयूवी है जो अपनी मजबूती और ऑफ-रोड क्षमताओं के लिए जानी जाती है। यह दो-दरवाजे और चार-दरवाजे दोनों बॉडी शैलियों में उपलब्ध है। जिम्नी 1.5-लीटर चार-सिलेंडर इंजन द्वारा संचालित है जो 100 हॉर्स पावर और 94 एलबी-फीट टॉर्क पैदा करता है। यह या तो पांच-स्पीड मैनुअल ट्रांसमिशन या चार-स्पीड ऑटोमैटिक ट्रांसमिशन के साथ उपलब्ध है। जिम्नी की अधिकतम खींचने की क्षमता 1,300 पाउंड है। शहर में इसकी ईंधन अर्थव्यवस्था 23 मील प्रति गैलन और राजमार्ग पर 30 मील प्रति गैलन है।

जिम्नी का ग्राउंड क्लीयरेंस 8.1 इंच और वेडिंग डेप्थ 21.7 इंच है। यह चार-पहिया ड्राइव और कम-रेंज ट्रांसफर केस के साथ मानक आता है। जिम्नी ऑफ-रोड शौकीनों के लिए एक लोकप्रिय पसंद है। यह उन लोगों के लिए भी एक अच्छा विकल्प है, जिन्हें एक छोटी, मजबूत एसयूवी की जरूरत है जो खराब मौसम और उबड़-खाबड़ इलाकों को संभाल सके।

सुजुकी जिम्नी 1970 से सुजुकी द्वारा निर्मित एक छोटी एसयूवी है। यह अपनी मजबूत ऑफ-रोड क्षमताओं और अपने बॉक्सी डिजाइन के लिए जानी जाती है। जिम्नी 2-डोर और 4-डोर दोनों बॉडी स्टाइल में उपलब्ध है। जिम्नी 1.5 लीटर पेट्रोल इंजन द्वारा संचालित है जो 101 एचपी और 96 एलबी-फीट टॉर्क पैदा करता है। यह 5-स्पीड मैनुअल या 4-स्पीड ऑटोमैटिक ट्रांसमिशन के साथ उपलब्ध है। जिम्नी में लो-रेंज गियरिंग के साथ चार-पहिया ड्राइव सिस्टम है।</ref>

जिम्नी ऑफ-रोड शौकीनों के लिए एक लोकप्रिय पसंद है। यह चट्टानों, कीचड़ और रेत जैसे कठिन इलाकों पर जाने की अपनी क्षमता के लिए जाना जाता है। जिम्नी अपेक्षाकृत सस्ती भी है, जो इसे बजट-दिमाग वाले ऑफ-रोडर्स के लिए एक अच्छा विकल्प बनाती है।

यहां सुजुकी जिम्नी के कुछ प्रमुख स्पेसिफिकेशन दिए गए हैं:
---------------------------------------------------------

* इंजन:1.5L पेट्रोल
* पावर:101 एचपी
* टोक़:96 पौंड-फीट
* ट्रांसमिशन:5-स्पीड मैनुअल या 4-स्पीड ऑटोमैटिक
* ड्राइवट्रेन:कम दूरी की गियरिंग के साथ चार-पहिया ड्राइव
* ग्राउंड क्लीयरेंस:210 मिमी
* दृष्टिकोण कोण:37 डिग्री
* प्रस्थान कोण:49 डिग्री
* ब्रेकओवर कोण:28 डिग्री
* वजन:1,100 किलोग्राम (2,425 पाउंड)
* ईंधन अर्थव्यवस्था:16.39 से 16.94 किमी/लीटर
* कीमत:₹12.7 लाख - ₹14.9 लाख (~$16,900 से $19,300)

==यहां सुजुकी जिम्नी की कुछ खूबियां और खामियां दी गई हैं==:

पेशेवर:
-------

* ऊबड़-खाबड़ और ऑफ-रोड सक्षम
* छोटा और चालबाज़
* खरीदने की सामर्थ्य
* अच्छी ईंधन अर्थव्यवस्था

दोष:
----

* धीमी गति
* सीमित कार्गो स्थान
* कोई रियरव्यू कैमरा नहीं
* कोई ब्लाइंड स्पॉट निगरानी नहीं

कुल मिलाकर, सुजुकी जिम्नी उन लोगों के लिए एक अच्छा विकल्प है जो एक छोटी, मजबूत एसयूवी की तलाश में हैं जो ऑफ-रोड ड्राइविंग को संभाल सके। यह किफायती है और इसमें अच्छी ईंधन बचत होती है, लेकिन यह धीमी है और इसमें कार्गो स्थान सीमित है।

सन्दर्भ
-------

1. ↑  "History of Suzuki 4x4: 1975". Suzuki Motor Corporation. मूल से 28 March 2019 को पुरालेखित. अभिगमन तिथि 28 July 2010.
2. ↑  Ozeki, Kazuo (2007). *Suzuki Story: Small Cars, Big Ambitions* (जापानी में). Tokyo: Miki Press. पृ॰ 84. आई॰ऍस॰बी॰ऍन॰ 978-4-89522-503-8.
**प्रेमा श्रीनिवासन्** एक भारतीय लेखिका हैं । 

उन्हें बच्चों के साहित्य के लिए अंग्रेजी में पीएच.डी. प्राप्त है । प्रेमा श्रीनिवासन का चिल्ड्रन फिक्शन, ट्रेंड्स एंड मोटिफ्स क्रेडिट टीआर पब्लिकेशन द्वारा 1998 में भारत में अंग्रेजी में प्रकाशित है।

प्रेमा श्रीनिवासन् *द हिंदू* में बच्चों की किताबों की नियमित समीक्षक हैं, जो भारत में एक प्रमुख राष्ट्रीय दैनिक है। उन्होंने 'यंग वर्ल्ड' में प्रकाशित "*हिंदू के* पूरक" बच्चों के लिए एक उपन्यास लिखा है। 

उनकी अन्य रचनाओं में, उन्होंने 2001 में *पलानियप्पा* ब्रदर्स द्वारा प्रकाशित ऑस्ट्रेलियाई लेखक लिब्बी हैथोर्न की 'थंडरविथ' का तमिल में अनुवाद किया। तमिल भाषा में उनका नवीनतम अनुवाद कार्य, *मदरसिल मृदु* , या अंग्रेजी में वसंत सूर्या द्वारा लिखित *मद्रास में मृदु है* । 

उनका यात्रा-वृत्तांत (2009) 'फुटलोज़ एंड फैन्सी-फ़्री "यात्रा कथाओं का संकलन है।'द हिंदू'[] में इसकी समीक्षा की गई है। इनमें से ग्यारह मूल रूप से द हिंदू सप्लीमेंट्स में प्रकाशित हुए और चार सीता.गीता डॉट कॉम में ब्लॉग के रूप में दिखाई दिए। 

उनका सबसे हालिया प्रकाशन, "ए विजनरीज़ रीच", डॉ। एपीजे अब्दुल कलाम (भारत के पूर्व राष्ट्रपति) द्वारा 7 जनवरी, 2014 को मद्रास इंस्टीट्यूट ऑफ टेक्नोलॉजी (अब अन्ना विश्वविद्यालय, चेन्नई का एक हिस्सा) में जारी किया गया था। पुस्तक मे चिन्नास्वामी राजम (डॉ। प्रेमा श्रीनिवासन के दादा) के जीवन की कहानी का पता लगाती है, जिन्होंने 1949 में अपनी राजमहल हवेली, इंडिया हाउस को बेचकर प्रौद्योगिकी के इस संस्थान की स्थापना की थी। पुस्तक में श्री अब्दुल कलाम सहित कई योगदानकर्ता हैं। प्रेमा श्रीनिवासन, ने अपने पिता सीआर रामास्वामी की स्मृति मे प्रस्तावना, उपसंहार और पहले अध्याय को लिखा है, उन्होंने अपने जीवनकाल में अपने पिता के काम को आगे बढ़ाया।

संदर्भ
------
माडागास्कर का झंडा:'फ़ादि' माडागास्कर की संस्कृति में कई प्रकार की चीज़ों पर लगी वर्जना (मनाही) को बोलते हैं
**फ़ादि** (Fady) माडागास्कर द्वीप-देश की संस्कृति में कई प्रकार की चीज़ों पर लगी वर्जना (मनाही) को बोलते हैं। फ़ादि का विषय लोग, स्थान, क्रियाएँ और वस्तुएँ हो सकती हैं और वे माडागास्कर में स्थान-से-स्थान भिन्न होती हैं। कई फ़ादि मालागासी संस्कृति में पूर्वज-पूजा से सम्बन्धित होते हैं और माना जाता है कि इनके उल्लंघन से अलौकिक शक्तियाँ अप्रसन्न हो सकती हैं। फ़ादि मालागासी जातीय पहचान में महत्वपूर्ण हैं और समाज को जोड़ने के लिये भी लाभदायक माने जाते हैं। मालागासी भाषा में "कृप्या" और "क्षमा करें" के लिये "आज़ाफ़ादि" (azafady) कहते हैं, जिसका अर्थ है कि "मैं जो कर रहा हूँ यह मेरे लिये फ़ादि न हो"।

उदाहरण
------

फ़ादि के कुछ उदाहरण इस प्रकार हैं और यह कार्य सभी मालागासी संस्कृति में सख़्त मना हैं -

* किसी समाधी की ओर ऊँगली से इशारा करना
* गर्भवती महिलाओं द्वारा ईल मछली का खाना
* नवजात शिशु को सुन्दर न कहना

पालान
-----

मालागासी समाज में स्थान व काल के अनुसार नये फ़ादि लगातार बनते गये हैं। किसी भी नये कार्य या व्यापार को आरम्भ करने से पहले "जोरो" (joro) नामक भोग चढ़ाया जाता है जिस से यह साबित होता है कि उस कार्य से फ़ादि-उल्लंघन नहीं होगा। फ़ादि तोड़ने को "ओता फ़ादि" (ota fady) कहते हैं और यदि किसी से जाने या अनजाने में "ओता फ़ादि" हो जाये तो उसे पलित समझा जाता है और "मालोतो" (maloto) नाम से सम्बोधित कर के उस से दूर रहा जाता है। समाज उसकी ओर घृणा से देखता है और उसे समाज को ख़तरे में डालने का ज़िम्मेदार ठहराया जाता है। माडागास्कर में आये पर्यटकों को भी फ़ादि प्रतिबन्धों का सम्मान करने की सलाह दी जाती है।

इन्हें भी देखें
---------------

* मालागासी भाषा
* वर्जना

सन्दर्भ
-------

1. 1 2  "Meanings in Madagascar: Cases of Intercultural Communication," Øyvind Dahl, Greenwood Publishing Group, 1999, ISBN 9780897896429
2. ↑  "Madagascar: The Eighth Continent : Life, Death and Discovery in a Lost World," Peter Tyson, Bradt Travel Guides, 2013, ISBN 9781841624419
3. ↑  Razafimpahanana, Bertin (1970). "Les Fady ou Tabous à Madagascar: Étude sociologique et Psycho-sociologique Archived 2015-05-28 at the Wayback Machine" (PDF). Annales de l’Université de Madagascar (in French) 11: 115–26.
4. ↑  Ruud, Jørgen (1960). Taboo: a Study of Malagasy Customs and Beliefs. New York: Humanities Press. OCLC 4820312.
**अनुबंध विफलता** एक ऐसी स्थिति का वर्णन करती है जिसमें किसी वस्तु या सेवा का उपभोक्ता उसकी गुणवत्ता का मूल्यांकन करने में असमर्थ होता है, इस प्रकार उत्पादक को निम्न गुणवत्ता वाली वस्तु या सेवा का उत्पादन करने के लिए प्रोत्साहित करता है। ऐसा व्यवहार उप-इष्टतम आर्थिक परिस्थितियों का निर्माण करता है। गैर-लाभकारी संगठनों के अस्तित्व के लिए अनुबंध विफलता एक स्पष्टीकरण है, हालांकि गैर-लाभकारी भी सही परिस्थितियों में अनुबंध की विफलता का शिकार हो सकते हैं। अनुबंध विफलता बाजार की विफलता से जुड़ी हुई है, लेकिन उससे अलग है

 आम तौर पर, गैर-लाभकारी संगठन अधिक भरोसेमंद होते हैं क्योंकि उनके कॉर्पोरेट ढांचे धोखा देने के लिए प्रोत्साहन प्रदान नहीं करते हैं।

सूचना विषमता
------------

अनुबंध विफलता के ज्ञात कारण को सूचना विषमता कहा जाता है; जब एक पक्ष (निर्माता) के पास किसी उत्पाद या सेवा के बारे में दूसरे पक्ष (उपभोक्ता) की तुलना में अधिक जानकारी होती है। दोनों पक्षों के बीच सूचना असमानता है। यंग के अनुसार, ऐसे तीन कारण हैं जिनमें असममित जानकारी से निपटने वाली स्थितियां उत्पन्न होती हैं, जिनमें निम्नलिखित शामिल हैं, 1) किसी उत्पाद या सेवा की गुणवत्ता का आकलन करने के लिए बहुत जटिल है जैसे कि चिकित्सा देखभाल या उच्च शिक्षा; 2) उत्पाद या सेवा का अंतिम उपभोक्ता इसका मूल्यांकन स्वयं नहीं कर सकता है जैसे कि डेकेयर में बच्चा या नर्सिंग होम में बुजुर्ग व्यक्ति; और 3) उत्पाद या सेवा का उपभोग उस व्यक्ति द्वारा नहीं किया जाता है जिसने इसे खरीदा है, इसलिए क्रेता को कभी पता नहीं चलेगा कि क्या निर्माता ने वादा किया था।

गैर-लाभकारी अस्तित्व
--------------------

जब अनुबंध की विफलता होती है, तो सार्वजनिक वस्तुओं का एक उप-उपयुक्त प्रावधान होता है, जिसके परिणामस्वरूप बाजार में विफलता होती है। एरो का तर्क है कि बाजार की विफलता के जवाब में गैर-लाभकारी संस्थाएं कदम उठाएंगी और आवश्यक वस्तु या सेवा प्रदान करेंगी। जब बाजार संभावित रूप से सूचना विषमता की स्थिति का लाभ उठाते हैं, गैर-लाभकारी संस्थाओं को उपभोक्ता की रक्षा करनी चाहिए।

गैर-वितरण बाधा
--------------

हैन्समैन के अनुसार, "गैर-वितरण बाधा - फर्म पर नियंत्रण रखने वाले व्यक्तियों को अवशिष्ट आय के वितरण को प्रतिबंधित करती है"। यह उन लोगों को प्रतिबंधित करता है जिनका संगठन में निहित स्वार्थ है, व्यक्तिगत लाभ के लिए संगठन का लाभ प्राप्त करने से। यह बाधा गैर-लाभकारी संस्थाओं की एक सामान्य विशेषता है, जो ऐसी घटनाओं के बारे में उपभोक्ता की कमी का लाभ उठाने के लिए कंपनी की आवश्यकता को कम करती है। गैर-लाभकारी संस्था के पास गुणवत्ता या सेवा वितरण के लिए उपभोक्ता को धोखा देने का कोई कारण नहीं है क्योंकि संगठन के व्यक्ति प्रत्यक्ष तरीके से लाभ नहीं उठा सकते हैं। इसलिए, गैर-लाभकारी संगठन की गैर-वितरण बाधा के कारण उपभोक्ता के लिए गैर-लाभकारी संगठन पर भरोसा करने की तुलना में सेवाएं प्रदान करने वाले गैर-लाभकारी संगठन पर भरोसा करने की अधिक संभावना है। इस्ले और ओ'हारा के अनुसार, राज्य का कानून कहता है कि संगठन की दिन-प्रतिदिन की लागत उचित होनी चाहिए।

सन्दर्भ
-------

1. ↑  Benson, Peter; Coleman, Jules; Postema, Gerald (2001-02-05). *The Theory of Contract Law: New Essays* (अंग्रेज़ी में). Cambridge University Press. आई॰ऍस॰बी॰ऍन॰ 978-0-521-64038-1.
2. ↑  Osborne, Stephen P. (2002). *Public Management: The plural state* (अंग्रेज़ी में). Taylor & Francis. आई॰ऍस॰बी॰ऍन॰ 978-0-415-23382-8.
**अनुरक्ति**  संस्कृत भाषा में पहली बार बनी 3 डी फिल्म है, जिसे गोवा में आयोजित 48वें इंटरनेशनल फिल्म फेस्टिवल ऑफ इंडिया में दिखाया गया था। इसे अशोकम पी.के ने डायरेक्ट और विजित पीके ने प्रोड्यूस किया था।

कथा - पटकथा
-----------

वसुधा जो एक पंजाबी नृत्यांगना हैं और केरल कुडीयाट्टम नृत्य सीखने आती है, यह नृत्य नाटक का एक आला रूप है। वसुधा को यहां उसके गुरु के बेटे से प्यार हो जाता है। किसी बात को लेकर दोनों के बीच एक गलतफहमी होती है और कहानी आगे बढ़ती है। फिल्म की अवधि 80 मिनट है।

रोचक तथ्य
---------

1. अनुरक्ति दुनिया की पहली संस्कृत 3D फिल्म है.

2. फिल्म में कोई भाषायी गलती ना हो इसलिए फिल्म बनाते समय 10 शिक्षकों की मदद ली गई.

3. फिल्म 80 मिनट की है.

4. फिल्म को नेशनल अवॉर्ड के लिए भेजा जाएगा.

5. फिल्म का एक गाना संस्कृत में प्रोड्यूसर विजित पीके ने गाया है.

6. फिल्म बनाने में सबसे बड़ी चुनौती यह थी कि इसे समकालीन सेटिंग में रखना था और साथ ही संस्कृत भाषा में भी प्रस्तुत करना था.

7. IFFI में इस फिल्म की बहुत तारीफ हुई है.

8. फिल्म का बजट 28 लाख रुपये है.

9. फिल्म में एक गाना भी है जो संस्कृत भाषा में ही गाया गया है.

10. फिल्म को नेशलन अवॉर्ड के लिए भेजे जाने की योजना फिल्म निर्माता की है.

बाहरी कड़ियाँ
-------------

* अंतरजाल पर संस्कृत चलचित्र अनुरुक्ति के बारे में उपलब्ध
* अनुरुक्ति (चलचित्र) के कुछ रोचक तथ्य
**संयुक्त राष्ट्र विश्वविद्यालय; United Nations University**: इसकी स्थापना महासभा द्वारा पारित प्रस्ताव के अंतर्गत 1975 को हुई। यह विश्वविद्यालय विकास, कल्याण एवं मानवीय उत्तरजीविता के क्षेत्रों में शोध व प्रशिक्षण संचालित करता है। इसका मुख्यालय टोक्यो, जापान में स्थित है। इसके मुख्य अंगों में विश्वविद्यालय परिषद जिसमें
विभिन्न देशों के 24 शिक्षाविद, संयुक्त राष्ट्र महासचिव, युनेस्को महानिदेशक यूनिटार के कार्यकारी निदेशक तथा विश्वविद्यालय रेक्टर शामिल हैं।.

विश्व कार्यक्रम
---------------

मानव एवं सामाजिक विकास कार्यक्रम तथा प्राकृतिक संसाधन तथा उपयोग व प्रबंधन कार्यक्रम पर परामर्श
समितियों को सम्मिलित किया
जाता है। यूएनयू कर्मियों
द्वारा शांति, संघर्ष निदान,
भूमंडलीय अर्थव्यवस्था, खाद्य व् पोषण, मानव एवं सामाजिक विकास, जैव-प्रौद्योगिकी इत्यादि पर शोध
संचालित किये जाते हैं। यूएनयू हेतु विश्व संसाधन (फिनलैंड) की स्थापना की
गयी, जो भूख, गरीबी, वित्त व व्यापार तथा तकनीकी सूचना जैसे विषयों पर विचार करता है। अफ्रीका में प्राकृतिक संसाधनों हेतु संस्थान (आईएनआरए) की
स्थापना 1989 में की गयी, जिसका मुख्यालय अक्रा घाना में है। इस संस्थान का मूल उद्देश्य वैज्ञानिक तकनीकी क्षमताओं में वृद्धि करना है। नव-प्रौद्योगिकी हेतु एक संस्थान 1990 में मॉस्ट्रिच में स्थापित किया गया 1992 में सॉफ्टवेयर तकनीक
हेतु अंतरराष्ट्रीय संस्थान (मकाओ) तथा उन्नत अध्ययन
हेतु संस्थान टोक्यो स्थापित
किये गये।
यूएनयू अन्य अंतर्राष्ट्रीय
शैक्षणिक एवं वैज्ञानिक संगठनों
के साथ संपर्क स्थापित करके अपने सीमित वित्तीय संसाधनों का अधिकतम संभव
उपयोग सुनिश्चित करती है।

सन्दर्भ
-------

1. ↑  "UNU Council". *unu.edu*. मूल से 15 जून 2011 को पुरालेखित. अभिगमन तिथि 6 जनवरी 2018.
2. ↑  "Director-General of UNESCO, Irina Bokova | United Nations Educational, Scientific and Cultural Organization". *www.unesco.org*. मूल से 24 नवंबर 2017 को पुरालेखित. अभिगमन तिथि 2016-09-21.